प्रख्यात राष्ट्रिय दैनिक समेतका कतिपय सम्पादक र नेपाली साहित्यमा मास्टर डिग्री गरेकाले समेत नेपाली भाषामा अत्यधिक लापरवाही गरेको देखिन्छ । एउटा प्रमुख दैनिकमा समाचार शीर्षकमा थियो “साही दम्पति” तर समाचारमा लेख्यो “शाही दम्पत्ति” एउटै लेखकले सा र शा को प्रयोग ग¥यो । एउटा शीर्षक थियो “सनई रोई रहेछ” भित्रलेखमा शहनाई लेखेको थियो । यस्तो गलत लेख्ने छाप्ने र पस्कनेहरु भाषा बिगार्ने दोषी हुन् । मनमा जे आयो, आँखा जहाँ प¥यो की बोर्डको त्यही बटन थिच्यो र कम्प्युटर ग¥यो, लेख्यो । पढे लेखेको वर्गमा कुरा गर्दा “भाषा हो, बुझ्नुसँग मतलब छ, नेपालीमा जे पनि चल्छ” भन्छन् । जे पनि चल्छ भन्नुको मतलब के हो ? आँपको ठाउँमा केरा लेख्दा पनि फलै त हो भन्ने अर्थ लगाउन मिल्छ र ?शव्दार्थ, भावना र व्याकरणलाई छोडदा हानि छ छैन ?अब पनि त्रिभुवन विश्वविद्यालय र नेपाल प्रज्ञा प्रतिष्ठानले आफनो दायित्वलाई भंजाउने हुन कि देशहितमा चनाखो भएर सुधार गर्ने हुन समयले बताउला ।
